|  |  |  |  |  |  |  |
| --- | --- | --- | --- | --- | --- | --- |
| Rīgā, *Sadarbības līguma parakstīšanas datums ir pēdējā pievienotā drošā elektroniskā paraksta un tā laika zīmoga pievienošanas datums.* | | | | | | |
|  | |  |  |  |  | |
| **Biedrība “Latvijas Olimpiskā komiteja”** | |  |  |  | **Biedrība “Latvijas Olimpiešu klubs”** | |
| Reģistrācijas numurs: | 50008022421 |  |  |  | Reģistrācijas numurs: | 40008023637 |
| Adrese: | Elizabetes iela 49, Rīga, LV-1010, Latvija |  |  |  | Adrese: | Elizabetes iela 49, Rīga, LV-1010, Latvija |
| Banka: | AS Swedbank |  | UN |  | Banka: | AS SEB banka |
| Norēķinu konts: | LV40HABA0551009710549 |  |  |  | Norēķinu konts: | LV36UNLA0002043469281 |
| Bankas kods: | HABALV22 |  |  |  | Bankas kods: | UNLALV2X |
| Banka: | Valsts kase |  |  |  | Banka: | Valsts Kase |
| Norēķinu konts: | LV27TREL9153500000000 |  |  |  | Norēķinu konts: | LV21TREL9152340000000 |
| Bankas kods: | TRELLV22 |  |  |  | Bankas kods: | TRELLV22 |
| Kontaktpersona: | Aija Buša, [aija.busa@olimpiade.lv](mailto:aija.busa@olimpiade.lv); +371-29462660 |  |  |  | Kontaktpersona: | Baiba Veisa, klubs@olimpiade.lv |
| Dokumentu iesniegšanai | lok@olimpiade.lv |  |  |  | tās prezidenta Raimonda Bergmaņa personā, | |
| tās ģenerālsekretāra Kārļa Lejnieka personā, | |  |  |  | turpmāk šī Līguma tekstā saukta “Organizācija”, | |
| turpmāk šī Līguma tekstā saukta “LOK”, | |  |  |  | no otras puses, | |
| no vienas puses, | |  |  |  |  | |
|  | |  |  |  |  | |
| abas kopā un katra atsevišķi turpmāk šī Līguma tekstā sauktas “Puses”, nolūkā veicināt sporta un Olimpiskās kustības attīstību Latvijā, noslēdz sekojošu Līgumu: | | | | | | |

| **Īpašā sadaļa** | | | | | | | | |
| --- | --- | --- | --- | --- | --- | --- | --- | --- |
| Nr. | LOK budžeta postenis | Programma | Finansējums (apjoms, veids) | Termiņi | Tāme un TDP | Pieprasījums | Atskaite | Izlietojums |
| 1. | 1.4.1. | Līdzfinansējums LOK (Latvijas Olimpiešu kluba) darbības nodrošināšanai | 9’600,00  EUR (deviņi tūkstoši seši simti *euro*), avanss, valsts kase | Finansējuma izlietojums līdz 31.12.2021.; izdevumi attiecināmi no 01.01.2021. līdz 31.12.2021. | **Forma T**, iesniedzama un saskaņojama par visu finansējuma termiņu. | **Forma P**, iesniedzama atsevišķi par katru ceturksni. | **Forma A**, iesniedzama atsevišķi par katru ceturksni, līdz nākamā ceturkšņa pirmā mēneša 15. (piecpadsmitajam) datumam. | Organizācijas darbības nodrošināšanai un tiešo funkciju veikšanai. |
| **Finansējums 2021. gadā KOPĀ:** | | | 9’600,00 EUR (deviņi tūkstoši seši simti *euro*) | | | | | |
|  | | | | | | | | |
| **Papildus nosacījumi.**  Organizācija un LOK, papildus šī Līguma Vispārējā sadaļā noteiktajam, nodrošina sekojošu pienākumu izpildi un nosacījumu ievērošanu:   1. Organizācija sagatavo un, pirms šī Līguma parakstīšanas, pievieno tam Organizācijas attīstības programmu un pasākumu plānu 2021. gadam. | | | | | | | | |
|  | | | | | | | | |
| **Vispārējā sadaļa** | | | | | | | | |

1. Pušu sadarbības veids un ietvari.
   1. LOK, saskaņā ar Valsts budžeta programmu 09.21.00 “Augstas klases sasniegumu sports”, noslēgtajiem ziedojuma un sadarbības līgumiem, kā arī pēc nepieciešamības izmantojot citus finansējuma avotus, finansē šī Līguma Īpašajā sadaļā norādītās Organizācijas programmas, atbilstoši norādītajiem termiņiem, apjomam un noteiktajiem izlietojuma mērķiem.
   2. Finansējuma izlietojums veicams saskaņā ar šī Līguma Īpašajā sadaļā norādītām Organizācijas iesniegtām un LOK apstiprinātām tāmēm, finansējuma pieprasījumiem un par to iesniedzamas šī Līguma Īpašajā sadaļā norādītās finansējuma izlietojuma atskaites.
2. Pušu tiesības un pienākumi.
   1. LOK, atbilstoši šī Līguma Īpašajā sadaļā norādītajam, finansē Organizācijas programmas avansā vai ar pēcmaksu.
   2. LOK, atbilstoši apstiprinātām tāmēm, pārskaita Organizācijai finanšu līdzekļus uz Organizācijas kontu saskaņā ar šo Līgumu un Organizācijas iesniegtu un LOK apstiprinātu finansējuma pieprasījumu.
      1. Finanšu līdzekļi Organizācijai tiek pārskaitīti uz tās šajā Līgumā norādīto un tā Īpašajā sadaļā noteikto norēķinu kontu.
   3. Organizācija iesniedz LOK šī Līguma Īpašajā sadaļā noteiktos finansējuma pieprasījumus, atšifrējot izdevumu posteņus saskaņā ar Ministru kabineta 2005.gada 27.decembra noteikumiem Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”, iesniedzot šādus finansējuma pieprasījumus kā atsevišķus elektroniskus dokumentus, kuri sagatavoti un parakstīti atbilstoši normatīvajiem aktiem par elektronisko dokumentu noformēšanu.
   4. Organizācija iesniedz LOK šī Līguma Īpašajā sadaļā noteiktās atskaites par piešķirto finanšu līdzekļu izlietojumu šī Līguma Īpašajā sadaļā noteiktajā kārtībā un termiņos, nosūtot tās uz elektroniskā pasta adresi: lok@olimpiade.lv.
   5. Atskaite un tai pievienojamie dokumenti iesniedzami kā vienots elektronisks dokuments, kurš sagatavots un parakstīts atbilstoši normatīvajiem aktiem par elektronisko dokumentu noformēšanu, atšifrējot izdevumu posteņus saskaņā ar Ministru kabineta 2005.gada 27.decembra noteikumiem Nr.1031 “Noteikumi par budžetu izdevumu klasifikāciju atbilstoši ekonomiskajām kategorijām”.
      1. Atskaitei pievienojamas (vienotā elektroniskā dokumentā ar atskaiti) finanšu līdzekļu pienācīgu izlietojumu apstiprinošu pirmdokumentu kopijas.
      2. Veicot pārskaitījumus, kā maksājuma mērķis maksājuma uzdevumā jānorāda:
         1. pirmdokumenta numurs un datums;
         2. par ko tiek veikts maksājums;
         3. ekonomiskās klasifikācijas kodi;
         4. šī sadarbības Līguma ar LOK numurs formātā “LOK līgums Nr. …” (ja programmai tiek piemērots avansa finansējums).
      3. Organizācija nedrīkst veikt pārskaitījumus no Valsts kasē atvērtā norēķinu konta (ja tajā ieskaitīti šī Līguma ietvaros LOK piešķirtie finanšu līdzekļi) uz Organizācijas kredītiestādēs atvērtajiem norēķinu kontiem, izņemot ar LOK iepriekš rakstveidā saskaņotos gadījumos.
      4. Ja LOK piešķirtie finanšu līdzekļi atskaites periodā nav izlietoti, par to informējams LOK, nosūtot attiecīgu paziņojumu uz elektroniskā pasta adresi: aija.busa@olimpiade.lv.
   6. LOK pēc saviem ieskatiem pieprasa no Organizācijas kārtējās un ārpuskārtas atskaites par piešķirto finanšu līdzekļu izlietojumu, lai pārbaudītu tā likumību un mērķtiecību, kā arī norīko revīzijas veikšanai Organizācijā sevis izvēlētu auditorfirmu vai zvērinātu revidentu.
   7. Organizācija sniedz visas LOK pieprasītās atskaites, kā kārtējās tā ārpuskārtas, kā arī nodrošina LOK norīkotas auditorfirmas vai zvērināta revidenta piekļuvi visām ziņām, kas tam nepieciešamas, lai pilnvērtīgi veiktu revīziju.
   8. Ja Organizācija tai atvēlētajā termiņā neiesniedz pieprasīto atskaiti, iesniedz nepatiesu atskaiti, nenodrošina LOK norīkotas auditorfirmas vai zvērināta revidenta piekļuvi tiem nepieciešamajām ziņām vai jebkādā veidā apzināti kavē to darbību, sagroza ziņas, vai ja finanšu līdzekļu faktiskais vai plānotais izlietojums neatbilst šī Līguma nosacījumiem, LOK apstiprinātajai sporta veida programmai, normatīvajiem aktiem vai labiem tikumiem finanšu līdzekļu piešķiršana tiek pārtraukta nekavējoties pēc šāda pārkāpuma konstatācijas.
      1. Šī Līguma punktā 2.8. minētajos gadījumos finanšu līdzekļi, kas jau nonākuši Organizācijas rīcībā nekavējoties atgriežami LOK, uzrēķinot līgumsodu 0,25% (viena ceturtā daļa procenta) apmērā par katru dienu, kad šie līdzekļi atradušies Organizācijas rīcībā.
   9. Organizācija, iestājoties šī Līguma punktā 2.8. minētajiem apstākļiem, nekavējoties veic visas nepieciešamās darbības lai novērstu pārkāpumu, kā arī veic finanšu līdzekļu atgriešanu LOK saskaņā ar šī Līguma punkta 2.8.1. nosacījumiem.
   10. Organizācija pieprasa un izlieto šī Līguma ietvaros paredzēto finansējumu šī Līguma Īpašajā sadaļā noteiktajiem mērķiem.
   11. Organizācija ievēro:
       1. Sabiedriskā labuma organizāciju likuma nosacījumus attiecībā uz ziedojumu izlietojumu, neatkarīgi no tā, vai tie saņemti tieši vai pastarpināti;
       2. Publisko iepirkumu likuma nosacījumus attiecībā uz valsts budžeta līdzekļu izlietojumu, neatkarīgi no tā, vai tie saņemti tieši vai pastarpināti.
   12. Organizācija ievēro Sporta likuma 13. panta 6. daļā un Ministru kabineta 2009. gada 12. maija noteikumos Nr. 422 “Noteikumi par kārtību, kādā norāda informāciju par sporta pasākuma līdzfinansēšanu no valsts budžeta, un minētās informācijas saturu” noteikto un, saņemot valsts budžeta līdzekļus, jebkuros Organizāciju vai tās darbību popularizējošos materiālos, kā arī tās tīmekļa vietnē norāda, ka Organizācija un tās pasākumi tiek līdzfinansēti no valsts budžeta līdzekļiem un izvieto iepriekšminēto Ministru kabineta noteikumu pielikumā minēto logotipu, kā arī izvieto Latvijas valsts ģerboni ar Republikas Izglītības un zinātnes ministrijas nosaukumu zem tā (grafiskā zīme pieejama http://izm.gov.lv/lv/ministrija/grafiska-zime), ievērojot Valsts pārvaldes iestāžu vienotas vizuālās identitātes grafisko standartu, neatkarīgi no tā, vai valsts budžeta līdzekļi saņemti tieši vai pastarpināti.
   13. Organizācija jebkuros programmu popularizējošos vai ar to saistītos materiālos pēc iespējas norāda, ka programma tiek līdzfinansēta izmantojot no Latvijas Olimpiskās komitejas saņemtu finansējumu, neatkarīgi no tā, vai tas saņemts tieši vai pastarpināti, kā arī apņemas izvietot “Komanda Latvija” logotipu un saiti uz LOK tīmekļa lapu ([www.olimpiade.lv](http://www.olimpiade.lv/)) atbalstītāju sadaļā Organizācijas mājas lapā.
   14. Organizācija nodrošina šī Līguma Īpašajā sadaļā noteikto sportistu piekrišanu šo sportistu tēla, vārda, attēlu, audio un video ierakstu un cita veida ar autortiesībām, blakustiesībām vai citām mantiska vai nemantiska rakstura tiesībām aizsargāta materiāla izmantošanai bez atlīdzības nekomerciāla rakstura informatīvos materiālos, publicitātes materiālos, reklāmās, kas saistītas ar Olimpiskās kustības popularizēšanu, kā arī LOK atbalstītāju publicitātes un reklāmas materiālos, iepriekš darot zināmu publiskojamā materiāla saturu, kā arī sportistu piekrišanu personiski piedalīties publicitātes pasākumos, un foto sesijās, ciktāl tas iespējams saskaņā ar šo sportistu treniņu darba plānu un sacensību kalendāru.
   15. Gadījumā, ja Organizācija nepilda savus šī Līguma punktos 2.12, 2.13. un 2.14. noteiktos pienākumus, LOK ir tiesības apturēt programmai paredzēto finanšu līdzekļu izmaksu un/ vai atteikt Organizācijas dalību jebkādās citās LOK tieši vai pastarpināti finansētās programmās.
3. Līguma termiņš un pirmstermiņa izbeigšana.
   1. Šis Līgums stājas spēkā ar tā parakstīšanas brīdi un ir spēkā līdz Pušu savstarpējo saistību pilnīgai izpildei.
   2. Līgums var tikt izbeigts pirms termiņa, Pusēm par to rakstveidā vienojoties.
4. Strīdu risināšanas kārtība.
   1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja Puses 10 (desmit) dienu laikā nespēs vienoties, strīds risināms Latvijas Republikas tiesā Latvijas Republikā spēkā esošo attiecināmo normatīvo aktu vai saistošo starptautisko tiesību normu noteiktajā kārtībā.
5. Nepārvarama vara.
   1. Puse tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: pasaules gals, stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
   2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.
6. Citi noteikumi
   1. Līguma grozījumi un papildinājumi ir spēkā, ja tie noformēti rakstveidā un abpusēji parakstīti. Šādā gadījumā Pušu rakstiskā vienošanās tiek pievienota šim Līgumam un kļūst par šī Līguma neatņemamu sastāvdaļu.
   2. Ar mērķi izpildīt šā Līguma noteikumus, Puses piekrīt, ka tās viena otrai var izpaust noteiktu kontaktinformāciju, tai skaitā personas datus.
      1. Šā Līguma ietvaros šāda personas datu izpaušana tiek uzskatīta par datu nodošanu, kurā otra Puse datus saņem kā atsevišķs datu pārzinis. Puses apņemas ievērot attiecināmos datu aizsardzības normatīvos aktus. Puses apliecina, ka visi personas dati, kurus viena Puse nodod otrai, ir likumīgi un godīgi iegūti un datu subjekti ir pienācīgi informēti par šādu personas datu nodošanu, kā arī par to, kur ir atrodama otras Puses informācija par personas datu apstrādi.
      2. Jebkāda personas datu apstrāde, kurā viena Puse apstrādā personas datus otras Puses vārdā, jāregulē ar datu apstrādes līgumu.
   3. Līgums sastādīts latviešu valodā uz 2 (divām) lapaspusēm, 2 (divos) eksemplāros, pa vienam eksemplāram katrai Pusei.
   4. Līgumam ir 3 (trīs) pielikumi (lejuplādējami https://olimpiade.lv/lv/lok/finanses/vienota-sadarbibas-liguma-pielikumi):
      1. Forma T – tāme uz 1 (vienas) lapaspuses;
      2. Forma P – finansējuma pieprasījums uz 1 (vienas) lapaspuses;
      3. Forma A – finansējuma izlietojuma atskaite uz 1 (vienas) lapaspuses.
7. Šo Līgumu paraksta:

|  |  |  |
| --- | --- | --- |
| **LOK** |  | **Organizācija** |
|  |  |  |
| Kārlis Lejnieks |  | Raimonds Bergmanis |